RIYA
భారత్‌కు రియామనీ నగదు బదిలీ సేవలు
హైదరాబాద్‌, జూన్‌ 2: దేశంలో గోల్డ్‌స్టాండర్డ్‌ క్యాష్‌ పేఔట్‌ నెట్‌వర్క్‌కను రియామనీ ట్రాన్స్‌ఫర్‌ సంస్థ ప్రారంభించింది. విదేశాలనుంచి జమలు అందుకునే కస్టమర్లకు ఒక కిలో బంగారం బహుమతిగా అందిస్తామని ముందుకువచ్చింది. వైజ్‌మాన్‌ ఫారెక్స్‌, పౌల్‌మర్చంట్స్‌, ట్రాన్స్‌కార్ప్‌ ఇంటర్నే షనల్‌ సంస్థల భాగస్వామ్యంతో రియా మనీ ట్రాన్స్‌ఫర్‌ ఒప్పందం చేసుకున్నట్లు వెల్లడించింది. 30 గ్రాముల బరువు ఉండే నాణేలు లేదా 100 గ్రాముల బంగారం బంపర్‌ బహుమతిగా అందుకుంటారని సిఇఒ ప్రెసిడెంట్‌ రియామనీ జువాన్‌ బియాన్సీ వెల్లడించారు. విదేశాల నుంచి ఎక్కువ జమలు అందుకుంటున్న దేశాల్లో భారత్‌ మొదటిదని గత ఏడాది 62.7 బిలియన్‌ డాలర్లను అందుకున్నట్లు వివరించారు. వైజ్‌మాన్‌ ఫారెక్స్‌ ఎండి కార్తికేయన్‌ బాలసుబ్మ్రణియన్‌ మాట్లాడుతూ రియామనీ బదిలీ వంటి సంస్థలతో భాగస్వామ్యం వల్ల మరింత వేగంగా నగదు బదిలీసేవలు అందించగలమన్నారు. పౌల్‌మర్చంట్స్‌ ఎండి ఎస్‌ పౌల్‌ మాట్లాడుతూ ఈ బాగస్వా మ్యం వల్ల దేశంలో రిమిటెన్స్‌సేవలు మరింత పెరుగుతాయన్నారు. ట్రాన్స్‌కార్ప్‌ ఇంటర్నేషనల్‌ డైరెక్టర్‌ అశోక్‌ కుమార్‌ అగర్వాల్‌ మాట్లాడుతూ సామాజిక ఆర్థిక వృద్ధిలో నగదు బదిలీలు కీలకం అయ్యాయని లక్షలాది మందికి మరింత వేగంగా నగదు బదిలీకి ఈ భాగస్వామ్యం మేలుచేస్తుందన్నారు. పసిడి బహుమతుల విధానం గతనెల 23నుంచి జూలై 31వ తేదీ వరకూ అధీకృత పేఔట్‌ ప్రాంతాలద్వారా అందిస్తామని రియామని వెల్లడించింది.